CELEX: 52011XG0122(01)
Language: bg
Date: 2011-01-22
Title: Заключения на Съвета относно Специален доклад № 4/2010 на Сметната палата: „Модел и управление на схемите за мобилност на програма „Леонардо да Винчи“ — водят ли те до ефективни резултати?“

22.1.2011   
            
            
               BG
            
            
               Официален вестник на Европейския съюз
            
            
               C 22/1
            
         Заключения на Съвета относно Специален доклад № 4/2010 на Сметната палата:
   „Модел и управление на схемите за мобилност на програма „Леонардо да Винчи“ — водят ли те до ефективни резултати?“
   2011/C 22/01
   СЪВЕТЪТ НА ЕВРОПЕЙСКИЯ СЪЮЗ,
   КАТО ВЗЕ ПРЕДВИД заключенията на Съвета относно подобряването на разглеждането на специалните доклади, изготвяни от Сметната палата в рамките на процедурата по освобождаване от отговорност (1);
   КАТО ПРИПОМНЯ, че програма „Леонардо да Винчи“ е подпрограма на програмата за учене през целия живот (2007—2013 г.), за чието изпълнение и наблюдение изцяло е отговорна Европейската комисия в сътрудничество с националните органи;
   И КАТО ОТЧИТА, че проектите за мобилност съставляват основната част от тази подпрограма;
   
               1.
            
            
               ПРИВЕТСТВА Специалния доклад № 4/2010 на Сметната палата, в който се прави оценка на модела и управлението на схемите за мобилност на програма „Леонардо да Винчи“ в рамките на програмата за учене през целия живот (2).
            
         
               2.
            
            
               ВЗЕМА ПОД ВНИМАНИЕ отговорите на Европейската комисия, придружаващи доклада.
            
         
               3.
            
            
               ПРИВЕТСТВА вече предприетите действия за подобряване на подхода на Комисията за управление на програма „Леонардо да Винчи“.
            
         
               4.
            
            
               ПРИЗНАВА общото заключение на Сметната палата, че макар да са необходими повече усилия за подобряване на функционирането на схемите за мобилност на програма „Леонардо да Винчи“, моделът и управлението им наистина могат да доведат до ефективни резултати.
            
         
               5.
            
            
               ВЪПРЕКИ ТОВА ОДОБРЯВА препоръките, съдържащи се в доклада на Сметната палата, и ПРИКАНВА КОМИСИЯТА, във връзка както с настоящата, така и с бъдещи програми:
               
                           а)
                        
                        
                           да подобри системата за отчитане на резултатите от програма „Леонардо да Винчи“ и да изгради цялостна система за измерване на въздействието на програмата, като в същото време намали общата административна тежест, по-специално чрез незабавно завършване на съответните приложения и инструменти;
                        
                     
                           б)
                        
                        
                           да предостави по-качествена обратна информация на националните органи, за да се осигури сбит преглед на начина на изпълнение на програмата на национално равнище и да се подчертаят слабостите и силните му страни;
                        
                     
                           в)
                        
                        
                           да подобри процедурата за оценка на заявленията за финансиране, като например доразвие ръководството за оценители и направи оценка на икономическата ефективност на проверките на оценките на заявленията при посещенията си за наблюдение на качеството и въздействието в участващите държави;
                        
                     
                           г)
                        
                        
                           да подобри системата си за наблюдение на качеството и въздействието и да я съгласува с годишните отчети за дейността, понастоящем изготвяни от националните агенции, като същевременно се стреми да избягва увеличаване на работата им;
                        
                     
                           д)
                        
                        
                           да приведе в съответствие структурата на работната програма и на годишния отчет, което да позволи съпоставка между планираното и резултатите;
                        
                     
                           е)
                        
                        
                           да проучи възможности за осигуряване на лесен за ползване, ефективен инструмент за търсене на партньори, предназначен да улесни откриването на чуждестранни участници;
                        
                     
                           ж)
                        
                        
                           да информира Съвета най-късно през юни 2012 г. относно постигнатия напредък по изпълнението на настоящите препоръки.
                        
                     
         
               6.
            
            
               ПРИКАНВА КАКТО ДЪРЖАВИТЕ-ЧЛЕНКИ, ТАКА И КОМИСИЯТА да вземат предвид препоръките, съдържащи се в специалния доклад, в по-общия контекст на подготовката и обсъжданията на следващото поколение програми на ЕС в областта на образованието и обучението.
            
         
      (1)  Док. 7515/00 FIN 127 от 3 април 2000 г. + COR 1 от 12 април 2000 г.
   
      (2)  Специален доклад № 4/2010: „Модел и управление на схемите за мобилност на програма „Леонардо да Винчи“ — водят ли те до ефективни резултати?“ (док. 14619/10 FIN 452 EDUC 160 SOC 624 от 7 октомври 2010 г.).